Le Mespris de la vie et consolation contre la mort/« Tormenter le vivans et diffamer le mort »
# Le Mespris de la vie et consolation contre la mort/« Tormenter le vivans et diffamer le mort »

### CCCLXXXII.

Tormenter le vivans & diffamer le mort Abhorrer DIEU de ceur & le servir de bouche Aimer la chastete & polluer la couche Du mari de sa femme aus ruses mal accort

Annoncer la justice & maintenir le tort, Estre dous d'apparence & dans l'ame farouche Estimer le scavoir avancer une souche, Feindre le repenti & vivre sans remort

Me fait croire & penser que l'estat de ce monde Fors à l'exterieur autre part ne se fonde Preferant l'apparence ou point de verité,

Voila en quelle erreur le fol humain se plonge Qui dormant en enfer sa damantion songe Trouvant a son resveil misere & vanité.

